Diari Oficial de la Generalitat Valenciana


Sumari del DOGV 4868, del 22-10-2004 (2004/10408)

RESOLUCIÓ de 6 d'octubre de 2004, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del conveni marc de cooperació entre la Generalitat, a través de la Conselleria de Territori i Habitatge, i l'Ajuntament de Teulada per a actuacions de conservació d'hàbitats i espècies de flora i fauna catalogades d'aquest terme municipal.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4868

Data del DOGV
:   22-10-2004

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2004/10070


Data del document
:   06-10-2004

Organisme emissor
:   Presidència de la Generalitat

Tipus de document
:   Resolució

Descriptors 

:   * Teulada
    * protecció de la fauna
    * cooperació administrativa
    * administració local
    * protecció de la flora

RESOLUCIÓ de 6 d'octubre de 2004, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del conveni marc de cooperació entre la Generalitat, a través de la Conselleria de Territori i Habitatge, i l'Ajuntament de Teulada per a actuacions de conservació d'hàbitats i espècies de flora i fauna catalogades d'aquest terme municipal. [2004/N10239]
  
Subscrit, després de la tramitació prèvia reglamentària, entre la Generalitat Valenciana, a través de la Conselleria de Territori i Habitatge, i l'Ajuntament de Teulada, el 14 de juny de 2004, un Conveni marc de Cooperació per a actuacions de conservació d'hàbitats i espècies de flora i fauna catalogades d'aquest terme municipal, i en compliment del que establix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0723/2004, i que figura com a annex d'esta resolució.
  
València, 6 d'octubre de 2004.- La directora general de Relacions amb les Corts i Secretariat del Govern.: Alida C. Mas Taberner.
  
Conveni marc de cooperació entre la Generalitat, a través de la Conselleria de Territori i Habitatge, i l'Ajuntament de Teulada per a actuacions de conservació d'hàbitats i espècies de flora i fauna catalogades d'aquest terme municipal
  
València, 14 de juny de 2004
  
Reunits,
  
D'una part, el conseller de Territori i Habitatge de la Generalitat, senyor Rafael Blasco Castany, d'acord amb el Decret 6/2003, del 21 de juny, del president de la Generalitat (DOGV 4528 bis, de 23/06/03); en nom i representació d'aquesta i expressament facultat per a aquest acte per acord del Consell de la Generalitat de 11 de juny de 2004.
  
I d'una altra, José Císcar Bolúfer, alcalde de Teulada, en nom i representació de l'ajuntament d'aquesta ciutat, expressament facultat per a aquest acte per Acord de l'ajuntament, de 6 de maig de 2004.
  
Ambdues parts reconeixen mútuament la capacitat per a atorgar el present conveni, en la representació que ostenten, i
  
Manifesten,
  
Primera
  
La Generalitat és competent en la conservació del medi ambient, segons preveu la Llei 5/1982, d'1 de juliol, de l'Estatut d'Autonomia de la Comunitat Valenciana (BOE núm. 164, de 10.07.82). Les competències de protecció d'espècies amenaçades o en perill d'extinció li van ser transferides mitjançant el Reial Decret 2365/1984, de 8 de febrer (BOE núm. 13, de 15.01.85). Dins de la Generalitat, aquestes funcions s'exerceixen per la Conselleria de Territori i Habitatge, segons estableix el Decret 7/2003, de 21 de juny, del president de la Generalitat, pel qual s'assignen competències a les conselleries.
  
Segona
  
Dins del terme municipal de Teulada es localitza un ullal de gran qualitat d'aigua, que ha sigut recentment restaurat per l'ajuntament i que reuneix les condicions adequades per a ser declarat reserva per a fartet. Igualment, aquest ecosistema alberga altres espècies de fauna i flora amenaçades; corresponent la gestió d'aquestes espècies a la Conselleria de Territori i Habitatge, sense perjudici de les competències que manté l'ajuntament de la localitat i d'aquelles que es deleguen en aquesta matèria de conformitat amb la legislació vigent.
  
D'altra banda, la Cova de les Rates del Cap de Moraira, situada igualment en aquest terme municipal, alberga una important població de rates penades cavernícoles, protegides per la Directiva d'Hàbitats de la Unió Europea. Igualment, al terme municipal hi ha dos microrreserves de flora declarades pel Consell de la Generalitat.
  
Tercera
  
Es considera beneficiós i necessari per a l'interés públic la col·laboració entre l'Ajuntament de Teulada i la Generalitat, a fi de potenciar la conservació d'aquests ecosistemes i espècies; per la qual cosa els que intervenen, en la qualitat que ostenten, formalitzen aquest conveni amb respecte ple a l'exercici legítim de les competències legals i en nom de la cooperació i assistència activa entre ambdues administracions per a l'eficaç exercici de les seues competències, assumir el compromís d'establir ulteriorment els respectius drets i obligacions, mitjançant el desenvolupament de les següents
  
Estipulacions
  
Primera
  
Constitueix l'objecte del present conveni marc la col·laboració entre la Generalitat, a través de la Conselleria de Territori i Habitatge, i l'Ajuntament de Teulada per a la conservació d'espècies de flora i fauna catalogades dins d'aqueix terme municipal, en particular:
  
1. Gestió de les microreserves de flora del Cap d'Or, declarada per Ordre de la Conselleria de Medi Ambient, de 13 de novembre de 2002.
  
2. Creació de les reserves de fauna de la Cova de les Rates Penades del Cap de Moraira i de la marjal del Senillar, com també de la microreserva de flora de la cala de Llebeig.
  
3. Accions de recuperació i restauració dels terrenys de propietat municipal que resulten d'interés per a aquestes finalitats.
  
Segona
  
La Generalitat, a través de la Conselleria de Territori i Habitatge, es compromet de forma genèrica pel present conveni marc, a les següents actuacions:
  
1. Col·laboració en la restauració de l'hàbitat natural i assistència tècnica en la gestió d'espècies catalogades o protegides en espais naturals al terme municipal de Teulada, com també la facilitació d'exemplars de flora i fauna d'espècies, la reintroducció de les quals es considere convenient i l'assistència tècnica per a la realització d'aquesta.
  
2. Declaració de les àrees de reserva creades com també la inclusió d'aquestes a les xarxes d'àrees de reserva de flora i fauna de la Comunitat Valenciana, fent-les partícips de tots els drets i obligacions que siguen competents d'aquestes.
  
L'Ajuntament de Teulada es compromet de manera genèrica pel present conveni marc a les següents actuacions:
  
1. La disponibilitat dels terrenys de propietat municipal que alberguen espècies catalogades, per a la realització d'actuacions per part de la Conselleria de Territori i Habitatge, incloses dins de la clàusula primera del present conveni.
  
2. La realització, en col·laboració amb la conselleria, de les obres de regeneració necessàries.
  
3. Manteniment i gestió d'aquestes, comprometent-se a fer complir els programes de gestió aprovats per la conselleria.
  
No obstant això, la participació específica i concreta d'ambdues administracions es detallarà en els convenis singulars, acords o resolucions que desenvolupen el present conveni marc.
  
Tercera
  
La iniciativa per a l'execució d'aquest conveni marc a través de convenis singulars, acords o resolucions podrà provenir de qualssevol de les dues administracions, sempre que s'ajuste al que disposen les presents estipulacions.
  
Quarta
  
En les actuacions derivades del present conveni, incloses les publicacions o divulgació que es realitzen per qualsevol mitjà, figuraran les referències a l'Ajuntament de Teulada i a la Conselleria de Territori i Habitatge com a entitats cooperatives.
  
Cinquena
  
El present conveni tindrà un caràcter indefinit.
  
Sisena
  
Aquest conveni té naturalesa administrativa, i, com està exclosa l'aplicació directa de la legislació general de contractació administrativa es regirà per les seues pròpies normes i, en allò no previst, supletòriament, pels principis de la dita legislació i els generals de l'ordenament jurídic i administratiu.
  
I perquè conste a l'efecte oportú, en prova de conformitat, les parts firmen el present document, en triple versió exemplar i a un únic efecte, en el lloc i data indicats.
  
El conseller de Territori i Habitatge
  
RAFAEL BLASCO CASTANY
  
L'alcalde de Teulada
  
JOSÉ CÍSCAR BOLUFER